РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 31

от заседание на комисия „Управление на собствеността”
към Пленума на Висшия съдебен съвет, проведено на 02.10.2019 г.
/за публикуване/

Днес, 02.10.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:   Евгени Диков
                                                                  ЧЛЕНОВЕ:  Стефан Гроздев
                                                                                       Пламена Цветанова
Огнян Дамянов
Боян Новански 

          ОТСЪСТВА: Олга Керелска.
 
От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“, Анжела Цветанова - старши експерт - юрисконсулт в отдел „Управление на собствеността“, Надежда Петрова - старши експерт - икономист в отдел „Управление на собствеността“  и Красимира Василева - началник отдел „Правно обслужване и нормативна дейност“, дирекция „Правна“ в АВСС.

-	Инвестиции и строителство:

1.ОТНОСНО: Изпълнение на решение на Комисия „Управление на собствеността“ към Пленума на ВСС, взето по протокол № 24/24.07.2019 г., т. 4.2.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
1.2. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ да изпрати резултатите от направените замервания /Протоколи и Сертификати/ на шум в околна среда и в жилищни помещения, извършени от „Сейфти Контрол“ ЕООД, на председателя на Софийски районен съд, стопанисващ съдебната сграда, находяща се на бул. „Ген. М. Д. Скобелев“ № 23, гр. София, за сведение и за предприемане на действия при необходимост.

В 10:32 часа г-жа Пламена Цветанова влиза в залата.

2.ОТНОСНО: Писмо с рег. № ВСС-10435/26.08.2019 г. от дирекция „Бюджет и финанси“ във връзка с писмо с рег. № ВСС-10435/22.08.2019 г. от административния ръководител на Районен съд гр. Асеновград за осигуряване на средства в размер на 2 700,00 лева, представляващи държавна такса и адвокатско възнаграждение по образувано производство по преписка на Комисия за защита на конкуренцията във връзка с избор на изпълнител на обществена поръчка с предмет: „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград, за нуждите на съдебната власт“.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
2.2. ПРИЕМА за целесъобразно и необходимо извършването на разход в размер на 2 700,00 лева, представляващ 1 700,00 лева държавна такса за образуването на производството през КЗК и 1 000,00 лева изплатено адвокатско възнаграждение. Средствата следва да се отпуснат по §10-00 „Издръжка“.

Мотив: Разходът е необходим във връзка с изпълнение на Решение №11389/24.07.2019 г. на ВАС по адм. дело № 5146/2019 г., потвърждаващо Решение на КЗК по преписка № КЗК-103/2019 г., с които се възлага на Районен съд гр. Асеновград да заплати направени разноски от жалбоподател срещу Решение № 2/07.01.2019 г. за избор на изпълнител по процедура по ЗОП с предмет: „Основен ремонт по преустройство на част от обществена сграда на пл. "Акад. Николай Хайтов" № 8 в гр. Асеновград за нуждите на съдебната власт“. 
2.3. ИЗПРАЩА решението по т. 2 от настоящия протокол на Комисия „Бюджет и финанси”, за  корекция на бюджета на Районен съд - Асеновград.

3.ОТНОСНО: Писмо от заместник-председателя на Върховния касационен съд с вх. № ВСС-7442/17.09.2019 г. относно определяне на представител от дирекция „Управление на собствеността“ за участие в състава на комисия за провеждане на процедура за възлагане на обществена поръчка с предмет: „Строително-монтажни работи по изграждане на външни асансьори на Съдебна палата – гр. София, бул. „Витоша“ № 2“, публикувана в регистъра на обществените поръчки под уникален номер № 0102906-2019.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ОПРЕДЕЛЯ …………………………………………………………………….
…………………………………………….. за редовен член на комисия за провеждане на процедура за възлагане на обществена поръчка с предмет: „Строително-монтажни работи по изграждане на външни асансьори на Съдебна палата – гр. София, бул. „Витоша“ № 2“, публикувана в регистъра на обществените поръчки под уникален номер № 0102906-2019.
3.2. ОПРЕДЕЛЯ ……………………………………………………………………
……………………………………………. за резервен член на комисия за провеждане на процедура за възлагане на обществена поръчка с предмет: „Строително-монтажни работи по изграждане на външни асансьори на Съдебна палата – гр. София, бул. „Витоша“ № 2“, публикувана в регистъра на обществените поръчки под уникален номер № 0102906-2019.
3.3. ИЗПРАЩА решението по т. 3 от настоящия протокол на Главния секретар на ВСС и на заместник-председателя на Върховния касационен съд.

4.ОТНОСНО: Писмо от председателя на Районен съд - Асеновград с вх. № ВСС-11292/20.09.2019 г. относно определяне на представител от дирекция „Управление на собствеността“ за участие в състава на комисия за продължаване, от етап разглеждане и оценка на техническите предложения на участниците в процедура с предмет: „Основен ремонт и преустройство на част от обществена сграда на пл. „Акад. Николай Хайтов“ № 8 за нуждите на Районен съд – Асеновград, в изпълнение на Решения на КЗК и ВАС“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ОПРЕДЕЛЯ …………………………………………………………………….
…………………………………………….. за редовен член на комисия за продължаване, от етап разглеждане и оценка на техническите предложения на участниците в процедура с предмет: „Основен ремонт и преустройство на част от обществена сграда на пл. „Акад. Николай Хайтов“ № 8, за нуждите на Районен съд – Асеновград“, съобразно Решение № 11389/24.07.2019 г. на ВАС.
4.2. ОПРЕДЕЛЯ …………………………………………………………………….
……………………………………………..  за резервен член на комисия за продължаване, от етап разглеждане и оценка на техническите предложения на участниците в процедура с предмет: „Основен ремонт и преустройство на част от обществена сграда на пл. „Акад. Николай Хайтов“ № 8, за нуждите на Районен съд – Асеновград“, съобразно Решение № 11389/24.07.2019 г. на ВАС.

4.3. ИЗПРАЩА решението по т. 4 от настоящия протокол на Главния секретар на ВСС и на административния ръководител на Районен съд - Асеновград.

5.ОТНОСНО: Проект на решение за утвърждаване на актуализирано поименно разпределение на разходите по § 51-00 „Основен ремонт на дълготрайни материални активи“ от Инвестиционната програма на ВСС за 2019 г. към 30 септември 2019 г. във връзка с актуализирани сметни стойности.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ОТТЕГЛЯ разглеждането на т. 5 от настоящия дневен ред, за следващо заседание на Комисията.

6.ОТНОСНО: Изпълнение на решение Комисия „Управление на собствеността“  към Пленума на ВСС, взето по протокол № 6/20.02.2019 г. и на решение Пленума на ВСС, взето по протокол № 6/14.03.2019 г., относно извършване одит на системата за отопление, вентилация и климатизация на Административен съд – Перник.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада от инж. Надежда Стоянова – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
6.2. УКАЗВА на административния ръководител на Административен съд – Перник, в качеството му на стопанисващ съдебната сграда, находяща се в гр. Перник, ул. „Търговска“ № 37, да организира и проведе работна среща на ниво експерти – участниците в изпълнението на обекта по реда на ЗУТ, експертите извършили одита на ОВК системата и експерти от фирмата, извършваща сезонна профилактика, съгласно сключения Договор за профилактика, за установяване причината и характера на недостатъците, посочени при функционирането на системата, с оглед на тяхното отстраняване.

6.3. ИЗПРАЩА решението по т. 6 от настоящия протокол на административния ръководител на Административен съд – Перник, за изпълнение.

-	Текущи ремонти:

7.ОТНОСНО: Писмо от заместник-административния ръководител на Административен съд – Враца с вх. ВСС-10336/20.08.2019 г.  за отпускане на допълнителни средства за извършване на авариен ремонт – подмяна на дефектирал топлообменник.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. Извършването на разход за авариен текущ ремонт за подмяна на топлообменния апарат /изпарителя/ на чилър в сградата на Административен съд - Враца е необходим и целесъобразен. Стойността на разхода е 7 354,80 лв., съгласно ценово предложение на „Р+Т сервиз“ ООД. Средствата следва да се отпуснат по §10-30 „Текущи ремонти“.

Мотиви: Видно от констативен протокол от 12.08.2019 г. на фирма „Р+Т сервиз“ ООД, не е извършена подмяна на дефектиралия компресор, за който са отпуснати средства в размер на 2 985,00 лева с решение по протокол № 20/29.07.2019 г. на Пленума на Висшия съдебен съвет,  поради необходимост от извършване на дейности, свързани с подмяната на дефектирал изпарител. Констатираното е ново обстоятелство, свързано с осигуряване на допълнителни средства в размер на 7 354,80 лева за подмяна на изпарителя, необходими за извършването на ремонта на чилъра.

7.2. ИЗПРАЩА решението по т. 7 от настоящия протокол на Комисия „Бюджет и финанси”, за  корекция на бюджета на Административен съд - Враца.

8.ОТНОСНО: Писмо от административния ръководител на Окръжен съд – Хасково с вх. № ВСС-10969/10.09.2019 г. във връзка с осигуряване на средства за извършване на неотложни ремонтни работи в котелното помещение на сградата на Съдебна палата – Хасково, бул. „България“ № 144.
Приложение: Доклад от инж. Надежда Стоянова – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          8.1. ПРИЕМА за неотложно, необходимо и целесъобразно осигуряване на средства в размер на 1 184,04 лв. с включен ДДС за извършване на неотложни ремонтни работи в котелното помещение на сградата на Съдебна палата - Хасково, бул. „България” №144”.
Стойността на разхода е определена, съгласно най-ниското ценово предложение на „Промишлена енергетика“ ЕООД. 
          Средствата следва да се предвидят по §10-30 „Текущ ремонт“.

Мотиви: Във връзка с подготовка на отоплителната инсталация за работа през предстоящия отоплителен сезон 2019-2020 г., при извършен оглед в котелното помещение е констатирана неизправност в два броя изходящи шибърни спирателни кранове на единия резервоар за съхранение на гориво и е невъзможно захранването от него към ежедневния резервоар.

8.2. ИЗПРАЩА решението по т. 8 от настоящия протокол на Комисия „Бюджет и финанси”, за корекция на бюджета на Окръжен  съд – Хасково.

-	Разни

9. ОТНОСНО: Организационни въпроси, свързани с дейността на Комисия «Управление на собствеността» към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. НАСРОЧВА следващото заседание на Комисия „Управление на собствеността” към Пленума на Висшия съдебен съвет да се проведе на 16 октомври 2019 година, сряда, от 10,30 часа, зала 512.

                            
                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ